მსოფლიო საფეხბურთო ჩემპიონატი 1998: ფინალი

მსოფლიო საფეხბურთო ჩემპიონატი 1998: ფინალი  — მუნდიალი 1998-ის ფინალური მატჩი. გაიმართა 12 ივლისს სტად დე ფრანსზე. ფინალში ასპარეზოდბნენ ტურნირის მასპინძელი, საფრანგეთის, და მოქმედი ჩემპიონი ბრაზილიის ნაკრებები. საფრანგეთის ნაკრები პირველად თამაშობდა მსოფლიო ჩემპიონატის ფინალში. საფრანგეთმა მოიგო ზიდანისა და პეტის გოლებით. ფინალში ბრაზილიელთა მთავარი თავდამსხმელის, რონალდოს თამაში მხოლოდ თამაშის დაწყებამდე 45 წუთით ადრე გადაწყდა. მან 22-ე წუთზე შექმნა პირველი სახიფათო მომენტი საფრანგეთის კართან. საფრანგეთმა პირველივე ტაიმში გაიტანა ორი გოლი. ორივე გოლი ზიდანმა გაიტანა კუთხურიდან ჩაწოდების შემდეგ თავური დარტყმით. 68-ე წუთზე მასპინძლები დარჩნენ კაცნაკლულნი, რადგან მარსელ დესაიმ მეორე ყვითელი ბარათი მიიღო. ბრაზილიამ გააძლიერა ზეწოლა, მაგრამ დამატებულ წუთებზე მიიღო კონტრშეტევა და ემანუელ პეტის გოლი, რომელიც პატრიკ ვიეირას პასის შედეგად გავიდა. მატჩის საუკეთესო მოთამაშედ ფრანგი ზინედინ ზიდანი დასახელდა.

ამ მოგებით საფრანგეთი პირველად გახდა მსოფლიო ჩემპიონი. ამ ტიტულით ის შეუერთდა მსოფლიო ჩემპიონობის მანამდე მომგებ ხუთ ნაკრებს. ბრაზილიისთვის ეს იყო ყველაზე დიდი ანგარიშით დამარცხება მსოფლიო ჩემპიონატებზე, სანამ 2014 წელს მათ უფრო დიდი ანგარიშით არ წააგეს გერმანიასთან. მატჩს ესწრებოდა საფრანგეთის პრეზიდენტი ჟაკ შირაკი. მოგებიდან რამდენიმე დღეში ნაკრები დატოვა მწვრთნელმა ემე ჟაკემ. 

საფრანგეთმა მოიგო შემდეგი დიდი ტურნირიც: ევრო 2000, რომელსაც ნიდერლანდებმა და ბელგიამ უმასპინძლა. ბრაზილიამ კი ერთი წლის შემდეგ მოიგო კოპა ამერიკა და შემდეგი მსოფლიო ჩემპიონატი. 

გზა ფინალამდე
 ბრაზილიარაუნდი საფრანგეთიგუნდი320163+36312054+1531115504301226−41ჯგუფური ეტაპი გუნდი330091+8931113304302136−32301227−51ოპონენტიშედეგიპლეი-ოფის ეტაპიოპონენტიშედეგი4–1მერვედფინალები1–0 (დ.დ.)3–2მეოთხედფინალები0–0 (4–3 პენ.)1–1 (4–2 პენ.)ნახევარფინალები2–1

ბრაზილია
ბრაზილია გამოდიოდა A ჯგუფში შოტლანდიის, მაროკოსა და ნორვეგიის ნაკრებებთან ერთად. ჩემპიონატის გახნის მატჩში ბრაზილიელებმა მოუგეს შოტლანდიას 2-1, შემდეგ მოიგეს მაროკოსთან 3-0 და გაინაღდეს ჯგუფში პირველი ადგილი. მესამე, უმოტივაციო მატჩი, ბრაზილიამ წააგო ნორვეგიასთან 1-2. მერვედფინალისა და მეოთხედფინალის უხვგოლიანი მატჩები ბრაზილიამ მოუგო შესაბამისად ჩილესა და დანიას. ჩილეს ბრაზილიამ სეზარ სამპაიუსა და რივალდუს დუბლების წყალობით მოუგო, დანიასთან მატჩი კი მძიმე აღმოჩნდა. დანიელები დაწინაურდნენ მე-2 წუთზე. ბებეტოსა და რივალდოს გოლებით ბრაზილია პირველივე ტაიმში დაწინაურდა, მაგრამ 50-ე წუთზე ბრაიან ლაუდრუპმა შგაათანაბრა ანგარიში. გამარჯვების გოლი რივალდომ მატჩის დასრულებამდე 10 წუთით ადრე გაიტანა. ნახევარფინალური ეხვედრა ნიდერლანდების წინააღმდეგ ფრედ, 1-1 დასრულდა. ბრაზილია იგებდა რონალდოს გოლით, მაგრამ პატრიკ კლეივერტმა მატჩის მიწურულს აღადგინა წონასწორობა. ბრაზილიამ ფინალში ასპარეზობის უფლება მხოლოდ პენალტების სერიით მოიპოვა.

საფრანგეთი
საფრანგეთი გამოდიოდა C ჯგუფში, სადაც მოიგო სამივე მატჩი. საფრანგეთმა სამხრეთ აფრიკას მოუგო 3-0, ხოლო საუდის არაბეთს 4-0. ბოლო მატჩი საფრანგეთმა დანიას მოუგო 2-1. პლეი-ოფის ეტაპზე პირველი ორი მატჩის მოგება საფრანგეთამ ძირითად დროში ვერ შეძლო. მერვედფინალში საფრანგეთი დაუპირისპირდა პარაგვაის, რომელთანაც გამარჯვება მხოლოდ ოქროს გოლის მეშვეობით მოახერხა. გოლი ლორან ბლანმა გაიტანა. მეოთხედფინალში კი იტალიის წინააღმდეგ გაიმარჯვა პენალტების სერიით. ნახევარფინალური მატჩი ხორვატიის წინააღმდეგ ხორვატების უპირატესობით დაიწყო. პირველი გოლი ხორვატმა დავორ შუკერმა გაიტანა. ფრანგმა მცველმა ლილიან ტურამმა მალევე გაათანაბრა, ხოლო 20 წუთში მანვე გაიტანა გამარჯვების გოლი. ტურამს მანამდე ეროვნული ნაკრებში გოლი არ გაეტანა. ამ თამაშში მოედნიდან გააძევეს ფრანგი ცენტრალური მცველი ლორან ბლანი, რომელსაც ფინალის გამოტოვება მოუხდა.

მატჩი

შინაარსი
მატჩს წინ უძღოდა სპეკულაციები ბრაზილიელი თავდამსხმელი, რონალდოს შესაძლო თამაშის შესახებ. რონალდოს ჰქონდა კონვულსია, რის გამოც შეიძლებოდა არ ეთამაშა. მხოლოდ თამაშის დაწყებამდე 72 წუთით ადრე გახდა ცნობილი, რომ, მიუხედავად მისი ცუდი ფიზიკური ფორმისა, ის ითამაშებდა. რონალდო ბრაზილიისთვის შეუცვლელი მოთამაშე იყო. მან ტურნირზე ოთხი გოლი გაიტანა სა სამი საგოლე პასი გააკეთა. 

მატჩის დაწყებიდან ნახევარ საათში ზინედინ ზიდანი გახდა პირველი გოლის ავტორი. ემანუელ პეტიმ ჩააწოდა კუთხური, ხოლო ზიდანმა გაიტანა თავური დარტყმით. ერთი წუთის შემდეგ რონალდომ მიიღო დუნგას შორეული პასი, მაგრამ შეეჯახა ფრანგ მეკარე ბარტეზს. ბრაზილიელი გამთამაშებლები, რივალდო და ლეონარდო თამაშიდან გამოთიშეს ფრანგმა საყრდენმა ნახევარმცველებმა, დეშამმა და კარემბუმ. პირველი ტაიმის ბოლო წუთზე ზიდანმა კვლავ გაიტანა. მან მეორე გოლიც კუთხურის შემდეგ, თავური დარტყმით გაიტანა. მეორე ტაიმში რონალდოს კვლავ ჰქონდა სახიფათო მომენტი. მან ბურთი მეკარის მოედანთან მიიღო, მაგრამ დარტყმა ბარტეზმა აიღო. მატჩის ბოლო 20 წუთის განმავლობაში საფრანგეთი 10 მოთამაშით დარჩა მცველ მარსელ დესაის გაძევების გამო. ემანუელ პეტიმ 90-ზე წუთზე გაიტანა ბოლო გოლი მატჩში. მან „არსენალელი“ თანაგუნდელის, პატრიკ ვიეირას გამჭოლი პასი მიიღო და ერთი-ერთზე დარჩა.

დეტალები

 GK 1 კლაუდიო ტაფარელიRB 2 კაფუCB 3 ალდაირიCB 4 ჟუნიორ ბაბაიანო  LB 6 რობერტო კარლოსიCM 5 სეზარ სამპაიუ   CM 8 დუნგა AM 10რივალდოAM 18ლეონარდო არაუხო   CF 20ბებეტოCF 9 რონალდოშეცვლები:MF 19დენილსონ დე ოლივეირა   FW 21ედმუნდო ალვეშ დე სოუზა ნეტუ   მწვრთნელი: მარიო ზაგალო300px GK 16ფაბიენ ბარტეზიRB 15ლილიან ტურამიCB 8 მარსელ დესაი  CB 18ფრანკ ლებეფიLB 3 ბიშენტე ლისარასუDM 7 დიდიე დეშამი   CM 19კრისტიან კარემბუ    CM 17ემანუელ პეტიAM 10ზინედინ ზიდანიAM 6 იური ჯორკაეფი   CF 9 სტეფან ჟივარში   შეცვლები:MF 14ალან ბოღოსიანი   FW 21კრისტოფ დიუგარი   MF 4 პატრიკ ვიეირა   მწვრთნელი: ემე ჟაკე
საუკეთესო მოთამაშე:
ზინედინ ზიდანი (საფრანგეთი)

თანამსაჯები:
მარკ უორენი (ინგლისი)
ახმატ სალი (სამხრეთ აფრიკა)
მეოთხე მსაჯი:
აბდულ რაჰმან ალ-ზადი (საუდის არაბეთი)

სტატისტიკა
 ბრაზილია საფრანგეთიგოლი  0  3დარტყმა  12  13დარტყმა კარში  7  5ბურთის ფლობა 34% 66%ჯარიმა  15  13თამაშგარე 5  3ყვითელი ბარათი  1  6მეორე ყვითელი ბარათი  0  1წითელი ბარათი  0  0

რესურსები ინტერნეტში
FIFA-ს საიტი

ფინალი
კატეგორია:მსოფლიო საფეხბურთო ჩემპიონატის ფინალები